Uzbekistan Airways Express  shu oydan boshlab Toshkentdan Krasnoyarskka parvozlar yo`lga qo`yadi

Uzbekistan Airways Express Toshkentdan Krasnoyarskka parvozlarni yo`lga qo`ymoqda. Bu haqda aviakompaniya axborot xizmati xabar qilmoqda.
Qayd etilishicha, 25 iyundan Toshkent—Krasnoyarsk—Toshkent xalqaro yo`nalishi bo`yicha ilk qatnov amalga oshiriladi. Muntazam parvozlar haftada bir marta — shanba kunlari bo`lib o`tadi.
Toshkent—Krasnoyarsk yo`nalishi bo`yicha aviachipta narxi 1 996 039 so`mdan (bagajsiz) va 2 232 382 so`mdan (bagaj bilan), Toshkent—Krasnoyarsk—Toshkent yo`nalishi bo`yicha esa 3 695 230 so`mdan (bagajsiz) va 4 144 282 so`mdan (bagaj bilan) boshlanadi.